Трэба сказаць пра яшчэ адзін важны кірунак. У Пастаўскім і Полаўскім лясніцтвах было ўведзена ў эксплуатацыю больш за 20 кіламетраў лесагаспадарчых дарог. Будаўніцтва яшчэ адной такой дарогі працягваецца ў Варапаеўскім лясніцтве. Дзякуючы ім больш даступнымі сталі распрацоўкі дзялянак, выкананне работ па доглядзе лесу і іншых. У мінулай пяцігодцы завершана мадэрнізацыя ляснога гадавальніка, паспяхова асвоена фінская тэхналогія па вырошчванні пасадачнага матэрыялу з закрытай каранёвай сістэмай. У гэтай справе пастаўскія лесаводы маюць адны з найлепшых вынікаў сярод лясгасаў Беларусі.